নতুন বছরে পাওলির রেজুলিউশন কী?

কলকাতা: বছর শেষের আনন্দের রেশ এখনও কাটেনি তারকাদের জীবনে। নতুন বছর শুরুর সঙ্গে সঙ্গেই সোশ্যাল মিডিয়ায় (Social Media) ভেসে উঠছে সেলেবদের ছুটি কাটানোর নানা মুহূর্ত। সেই তালিকায় এবার নজর কেড়েছেন অভিনেত্রী পাওলি দাম (Paoli Dam)। সদ্য ইনস্টাগ্রামে (Instagram) একগুচ্ছ ছবি শেয়ার করে নতুন বছরের প্রথম দিনের অভিজ্ঞতা অনুরাগীদের সঙ্গে ভাগ করে নিয়েছেন তিনি।

নতুন বছর পাওলি শুরু করেছেন শহরের কোলাহল থেকে অনেক দূরে, ব্রহ্মপুত্রের তীরে। প্রকৃতির কোলে শান্ত পরিবেশে স্বামী অর্জুন দেবের সঙ্গে সময় কাটাতে দেখা গিয়েছে তাঁকে। কখনও আগুন পোহাতে পোহাতে গল্প, কখনও আবার খোলা আকাশের নীচে জমিয়ে আড্ডা—সব মিলিয়ে একেবারে অন্যরকম এক বর্ষবরণ। ছবিতে ধরা পড়েছে পাওলির হাসি, নির্ভার মন আর প্রকৃতির সঙ্গে মিশে থাকার মুহূর্ত।

আরও পড়ুন: মুক্তি পাচ্ছে হোক কলরব, প্রকাশ্যে দিনক্ষণ

View this post on Instagram

A post shared by Paoli Dam (@paoli_dam)

এই ছবি শেয়ার করেই নিজের নতুন বছরের সংকল্পের কথাও জানাতে ভোলেননি অভিনেত্রী। ক্যাপশনে পাওলি লিখেছেন, “যখন আমায় জিজ্ঞেস করা হয়, তোমার সংকল্প কী? সংকল্প? সংকল্প? আমি বলি—বিপ্লব, বিপ্লব, বিপ্লব।” বরাবরের মতোই স্পষ্টভাষী ও বিদ্রোহী মনোভাবের পরিচয় দিয়েছেন তিনি। শুধু ব্যক্তিগত সংকল্প নয়, সমাজের প্রতিও যে তাঁর বার্তা রয়েছে, তা-ও তুলে ধরেছেন পাওলি।

ক্যাপশনে তিনি আরও উল্লেখ করেন, ভারতের একমাত্র পুরুষ নদী ব্রহ্মপুত্রের তীরে দাঁড়িয়ে ‘সমতা’র আহ্বান জানাচ্ছেন তিনি। নতুন বছরের শুরুতেই সাম্য, মানবিকতা ও পরিবর্তনের কথা তুলে ধরে সকলকে শুভেচ্ছা জানিয়েছেন অভিনেত্রী। পাওলির এই পোস্ট ইতিমধ্যেই সোশ্যাল মিডিয়ায় নজর কেড়েছে। অনুরাগীরা যেমন তাঁর ছবির প্রশংসা করছেন, তেমনই তাঁর ভাবনা ও বার্তার সঙ্গেও একাত্মতা প্রকাশ করছেন অনেকেই। নতুন বছরের শুরুতেই তাই শুধু ছুটি কাটানো নয়, পাওলির কাছে ২০২৬ মানে নতুন করে ভাবা, প্রশ্ন তোলা আর ‘বিপ্লব’-এর পথে এগিয়ে চলা।